सरवन भवन

सरवणा भवन या सरवणा भवन (तमिल मूल का नाम) के नाम से भी जानी जाने वाली यह शाकाहारी भोजन शृंखला भारत के तमिलनाडु राज्य के चेन्नई शहर में स्थित है। यह शृंखला दक्षिण भारतीय व्यंजन परोसती है और भारत में ३३ स्थानों (चेन्नई में २४) तथा उत्तरी अमेरिका, एशिया, मध्य पूर्व, यूरोप और ओशिआनिया के २८ देशों में ९२ से अधिक शाखाएँ संचालित करती है।

 इतिहास 
१९६८ में, पी. राजगोपाल ने चेन्नई के बाहरी इलाके केके नगर में एक छोटी किराना दुकान खोली। १९८१ में, उन्होंने अपना पहला रेस्तराँ शुरू किया जिसे आरंभ में भारी घाटा हुआ। किंतु शीघ्र ही उनका रेस्तराँ लोकप्रिय एवं लाभकारी बन गया।

१९९२ में सिंगापुर की यात्रा के दौरान राजगोपाल ने मैकडॉनल्ड्स जैसे बहुराष्ट्रीय फास्ट फूड रेस्तराँ की कार्यप्रणाली देखी। उन्होंने अपनी शृंखला के लिए इसे आदर्श बनाया।The Hindu, Friday, 21 August 1998

१९९० के दशक तक, सरवन भवन ने चेन्नई भर में अनेक शाखाएँ खोलीं। २००० में, भारतीय प्रवासियों की बड़ी आबादी वाले दुबई शहर में इसने भारत से बाहर पहली शाखा स्थापित की। 

वर्तमान में, सरवन भवन की अधिकांश विदेशी शाखाएँ फ्रेंचाइज़ी द्वारा चलाई जाती हैं। यद्यपि ये रेस्तराँ गैर-भारतीयों में लोकप्रिय हैं, किंतु इनका मुख्य लक्ष्य दक्षिण एशियाई प्रवासी समुदाय है। इन्हें "कैंटीन-शैली के स्थल" कहा जाता है जो भारतीय प्रवासियों को स्वदेशी स्वाद उपलब्ध कराते हैं। श्रम लागत कम रखने के लिए, सरवन भवन विदेशी शाखाओं में भारत से ही कर्मचारी भेजता है।

 क़ानूनी मामले 
२००४ में, संस्थापक पी. राजगोपाल को प्रिंस संताकुमार की हत्या का दोषी पाया गया। संताकुमार उस स्त्री के पति थे जिसने राजगोपाल के विवाह प्रस्ताव को ठुकरा दिया था।

 संदर्भ 

 बाहरी कड़ियाँ 


श्रेणी:दक्षिण भारतीय खाना